b'\n_START_ARTICLE_\nLitajus\n_START_SECTION_\nGyvenimas ir valdymas\n_START_PARAGRAPH_\nT\xc4\x97vo, karaliaus Lertajaus valdymo metais, Litajaus septinis metus vald\xc4\x97 svarb\xc5\xb3 Sukotajaus karalyst\xc4\x97s miest\xc4\x85 Si-Sat\xc4\x8danalaj\xc5\xb3. Po t\xc4\x97vo mirties, princui Lertajui teko kovoti d\xc4\x97l sosto su s\xc4\x85mokslininkais ir sukil\xc4\x97liais, kuriuos jis, tap\xc4\x99s karaliumi 1347 m., visus teis\xc4\x97. Jis paveld\xc4\x97jo labai ma\xc5\xbe\xc4\x85 karalyst\xc4\x99, kuri ap\xc4\x97m\xc4\x97 Sukotajaus, Si-Sat\xc4\x8danalajaus, Kamfaengfeto, Fitsanuloko, Fi\xc4\x8dito ir Nakonsavano miestus. Jis nesisteng\xc4\x97 susigr\xc4\x85\xc5\xbeinti t\xc4\x97vo prarastas karalyst\xc4\x97s teritorijas, neu\xc5\xbesi\xc4\x97m\xc4\x97 politika, kas l\xc4\x97m\xc4\x97 tolimesn\xc4\xaf karalyst\xc4\x97s nuosmuk\xc4\xaf. Visas jo d\xc4\x97mesys buvo skirtas religijai, vienuolyn\xc5\xb3 ir pagod\xc5\xb3 statybai._NEWLINE_I\xc5\xa1 Ceilono pakviestais budist\xc5\xb3 dvasininkais jis reorganizavo \xc5\xa1alies religij\xc4\x85 ir Sukotajuje pastat\xc4\x97 kelias Budos statulas. Viena i\xc5\xa1 j\xc5\xb3 Fra\xc5\xa1isakjamuni (Phra Sri Sakyamuni), i\xc5\xa1 bronzos nuliet\xc4\x85 1361 m., galima pamatyti Vat Sutato (Wat Suthat) \xc5\xa1ventykloje Bankoke. Tais pa\xc4\x8diais metais karalius Lertajus tapo budist\xc5\xb3 dvasininku._NEWLINE_Istorin\xc4\x97se kronikose ra\xc5\xa1oma, kad \xe2\x80\x9ekaraliaus gailestingumas ir gera\xc5\xa1irdi\xc5\xa1kumas buvo toks bekra\xc5\xa1tis, kaip ir vandenyno vandenys\xe2\x80\x9c. Jis savo tarnus myl\xc4\x97jo kaip savo vaikus, o nusikalt\xc4\x97liams duodavo galimyb\xc4\x99 atlyginti \xc5\xbeal\xc4\x85 ir paleisdavo namo._NEWLINE_Karalius Lertajus nem\xc4\x97go kariauti. Pamin\xc4\x97ti tik keli atvejai, kai jis buvo priverstas i\xc5\xa1eiti \xc4\xaf kar\xc4\x85 1359 m. prie\xc5\xa1 Fr\xc4\x97 ir Nan\xc4\x85._NEWLINE_Karalius buvo astronomijos ir astrologijos \xc5\xbeinovas. Jis perdar\xc4\x97 kalendori\xc5\xb3, o karaliaus r\xc5\xabmuose buvo \xc4\xafsteig\xc4\x99s astrologijos mokykl\xc4\x85. Karaliaus Lertajaus Sukotajuje pastatyt\xc5\xb3 r\xc5\xabm\xc5\xb3 ir kiti visuomenini\xc5\xb3 pastat\xc5\xb3 griuv\xc4\x97siai i\xc5\xa1liko Sukotajaus istoriniame parke iki \xc5\xa1i\xc5\xb3 dien\xc5\xb3._NEWLINE_Per savo valdymo metus karalius Lertajus ne tik i\xc5\xa1saugojo, bet net prapl\xc4\x97t\xc4\x97 karalyst\xc4\x97s ribas Nano ir Fr\xc4\x97 s\xc4\x85skaita. Karalyst\xc4\x97je nebuvo ekonominio nuosmukio \xc5\xbeenkl\xc5\xb3. Prie\xc5\xa1ingai \xe2\x80\x93 spar\xc4\x8diai vyko keli\xc5\xb3 bei visuomenini\xc5\xb3 pastat\xc5\xb3 statyba; palaikomi tampr\xc5\xabs diplomatiniai ir kult\xc5\xabriniai santykiai su tolimuoju Ceilonu. O gr\xc4\x97smingas piet\xc5\xb3 kaimynas Ajutajos karalyst\xc4\x97, nepaisant to, kad i\xc5\xa1 ten masi\xc5\xa1kai b\xc4\x97go vergai, nei karto nedr\xc4\xafso \xc4\xafsiver\xc5\xbeti \xc4\xaf Sukotaj\xc5\xb3._NEWLINE_Karaliaus tiksli mirties data ne\xc5\xbeinoma, manoma, kad mir\xc4\x97 apie 1368\xe2\x80\x931370 m., o sost\xc4\x85 paveld\xc4\x97jo jo s\xc5\xabnus, princas Leutajus. Po mirties jam suteiktas vardas Tamara\xc4\x8da I buvo religinis vardas, kur\xc4\xaf paskui naudojo ir kiti Sukotajaus karaliai._NEWLINE_Sic transit gloria mundi. \xc5\xa0io karaliaus vardas buvo pamir\xc5\xa1tas iki 1833 m., kada buvo i\xc5\xa1\xc5\xa1ifruotas akmenyje i\xc5\xa1kaltas jo valdymo laik\xc5\xb3 apra\xc5\xa1ymas. V\xc4\x97liau, 1912 m., buvo surastas i\xc5\xa1 i\xc5\xa1spausdintas karaliaus para\xc5\xa1ytas traktatas apie budizmo kosmologij\xc4\x85 \xe2\x80\x9eTraibumikatas\xe2\x80\x9c (\xe2\x80\x9eTrys pasauliai\xe2\x80\x9c) (Traibhumikatha arba Traiphuum Phra Ruang). Religinis tekstas apra\xc5\xa1o skirtingus budizmo kosmologijos pasaulius bei karmos transformacij\xc4\x85.'